**KISKŐRÖS VÁROS NÉMET NEMZETISÉGI**

**Ö­NKORMÁNYZATA**

**Deutsche Nationalitätenselbstverwaltung der Stadt Kiskőrös**

**Szám: 12-6/2018.**

**JEGYZŐKÖNYV**

**Készült:** Kiskőrös Város Német Nemzetiségi Önkormányzata 2018. november 13-án (kedd) 8,00 órai kezdettel megtartott üléséről

**Az ülés helye:** Kiskőrösi Polgármesteri Hivatal Jegyzői irodája

(6200 Kiskőrös, Petőfi Sándor tér 1.)

**Jelen vannak:** Kincses Mihályné képviselő

Baloghné Gszelmann Mariann képviselő

Font Tibor Gábor képviselő

dr. Turán Csaba jegyző

Lucza Alexandra jegyzőkönyvvezető

**Kincses Mihályné a testület elnöke** köszöntötte az ülésen megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Baloghné Gszelmann Mariann képviselő legyen.

A testület a jegyzőkönyv hitelesítőjének 3 „igen” szavazattal Baloghné Gszelmann Mariann képviselőt jelölte ki.

Ezt követően az elnök ismertette a napirendi javaslatot, melynek keretében kezdeményezte, hogy sürgősséggel 2. napirendi pontként kerüljön felvételre „A Nemzetiségi Önkormányzat 2018. évi költségvetésének módosítása” tárgyú előterjesztés.

Kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 3 „igen” szavazattal a napirendet az alábbiak szerint fogadta el:

**N A P I R E N D:**

1. AKTUÁLIS KÉRDÉSEK
2. **napirend**

**aktuális kérdések**

**Kincses Mihályné elnök** elmondta, hogy a testület 39/2018. sz. képv. test. határozatában döntött a nemzetiségi közösség nevelésének és anyanyelve fejlesztésének céljából a városban magukat német nemzetiségűnek valló lakosok számára „Sörest” szervezéséről, a program megvalósulásához szükséges költségekre és a terembérlet költségeire 50.000,- Ft összeg biztosítását javasolta a testületnek. Az elnök jelezte, hogy a 39/2018. sz. képv. test határozatát módosítani szükséges, a korábbi döntéstől eltérően 80.000,- Ft összeg kifizetését javasolja, akként, hogy az összeg előlegként kerüljön kifizetésre.

A testület elnöke határozati javaslatként az alábbiakat fogalmazta meg:

Kiskőrös Város Német Nemzetiségi Önkormányzata a 39/2018. sz. Képviselő-testületi határozata

1. 1. pontját az alábbiak szerint módosítja:
2. „egyetért azzal, hogy 2018. novemberében a nemzetiségi közösség nevelésének és anyanyelve fejlesztésének céljából a városban magukat német nemzetiségűnek valló lakosok számára „Sörestet” szervezzen, a program megvalósulásához szükséges költségekre és a terembérlet költségeire 80.000,- Ft összeget biztosítson.”
3. 3. pontját az alábbiak szerint módosítja:
4. „felkéri a Polgármesteri Hivatal Pénzügyi Osztályát, hogy 80.000,- Ft összeg előleg készpénzben történő felvételét biztosítsa.”

**Felelős:** a testület elnöke

**Határidő:** értelemszerűen

A testület megtárgyalta Kincses Mihályné elnök által megfogalmazottakat és 3 „igen”szavazattal az alábbi határozatokat hozta:

**47/2018. sz. Német Nemzetiségi Önk. határozat**

**H A T Á R O Z A T**

Kiskőrös Város Német Nemzetiségi Önkormányzata a 39/2018. sz. Képviselő-testületi határozata

1. 1. pontját az alábbiak szerint módosítja:
2. „egyetért azzal, hogy 2018. novemberében a nemzetiségi közösség nevelésének és anyanyelve fejlesztésének céljából a városban magukat német nemzetiségűnek valló lakosok számára „Sörestet” szervezzen, a program megvalósulásához szükséges költségekre és a terembérlet költségeire 80.000,- Ft összeget biztosítson.”
3. 3. pontját az alábbiak szerint módosítja:
4. „felkéri a Polgármesteri Hivatal Pénzügyi Osztályát, hogy 80.000,- Ft összeg előleg készpénzben történő felvételét biztosítsa.”

**Felelős:** a testület elnöke

**Határidő:** értelemszerűen

**Kincses Mihályné elnök** elmondta, hogya Bethlen Gábor Alapkezelő Zrt. pályázatot hirdet a bolgár, a görög, a horvát, a lengyel, a német, az örmény, a román, a ruszin, a szerb, a szlovák, a szlovén és az ukrán nemzetiségek nyelvi környezetben megvalósuló nemzetiségi, népismereti, művészeti, hagyományőrző és olvasó táborok megvalósításának 2019. évi költségvetési támogatására. A pályázati kiírás célja a nemzetiségi oktatásban részt vevő tanulók nyelvismereteinek bővítése, a támogatás formája vissza nem térítendő támogatás, melynek maximális összege 2.500.000,- Ft, a pályázat benyújtásához saját forrás nem szükséges, csak egyszeri pályázati díj megfizetése, melynek összege 3000,- Ft. Kiskőrös Város Német Nemzetiségi Önkormányzata pályázatot nyújt be nyelvi környezetben megvalósuló nemzetiségi, népismereti, művészeti, hagyományőrző, és olvasó tábor magvalósítására. A pályázat pozitív elbírálása esetén lehetőség nyílik a  német önkormányzat  által szervezett táborban a nappali tagozatos általános és középiskolai tanulók anyanyelvi nyelvismereteinek bővítésére, a nemzetiségi népismeret részét képező, anyaországgal/nyelvnemzettel kapcsolatos történelmi, földrajzi, néprajzi ismereteik fejlesztésére. A cél a német nemzetiségi öntudat erősítése. Kiskőrös Város Német Nemzetiségi Önkormányzata 2.000.000,- Forint összeget kíván megpályázni.

A testület elnöke határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzata

* + - 1. egyetért azzal, hogy pályázatot nyújtson be a német nemzetiség nyelvi környezetben megvalósuló nemzetiségi, népismereti, művészeti, hagyományőrző és olvasó tábor megvalósításának 2019. évi költségvetési támogatására.

Pozitív elbírálás esetén lehetőség nyílik a német önkormányzat által szervezett táborban a nappali tagozatos általános és középiskolai tanulók anyanyelvi nyelvismereteinek bővítésére, a nemzetiségi népismeret részét képező, anyaországgal/nyelvnemzettel kapcsolatos történelmi, földrajzi, néprajzi ismereteik fejlesztésére.

* + - 1. 2.000.000,- Forint összeget kíván megpályázni.

3.    felhatalmazza az elnököt, hogy a pályázattal kapcsolatos ügyekben eljárjon, a szükséges nyilatkozatokat megtegye.”

**Felelős:**               a testület elnöke

**Határidő:**            2018. november 26. (a pályázat benyújtásának határideje)

A testület megtárgyalta Kincses Mihályné elnök által megfogalmazottakat és 3 „igen”szavazattal az alábbi határozatokat hozta:

**48/2018. sz. Német Nemzetiségi Önk. határozat**

**HATÁROZAT**

„Kiskőrös Város Német Nemzetiségi Önkormányzata

1. egyetért azzal, hogy pályázatot nyújtson be a német nemzetiség nyelvi környezetben megvalósuló nemzetiségi, népismereti, művészeti, hagyományőrző és olvasó tábor megvalósításának 2019. évi költségvetési támogatására.

Pozitív elbírálás esetén lehetőség nyílik a német önkormányzat által szervezett táborban a nappali tagozatos általános és középiskolai tanulók anyanyelvi nyelvismereteinek bővítésére, a nemzetiségi népismeret részét képező, anyaországgal/nyelvnemzettel kapcsolatos történelmi, földrajzi, néprajzi ismereteik fejlesztésére.

1. 2.000.000,- Forint összeget kíván megpályázni.

3.    felhatalmazza az elnököt, hogy a pályázattal kapcsolatos ügyekben eljárjon, a szükséges nyilatkozatokat megtegye.”

**Felelős:**               a testület elnöke

**Határidő:**            2018. november 26. (a pályázat benyújtásának határideje)

További kérdés, hozzászólás nem hangzott el, így Kincses Mihályné elnök az ülést 08.45 órakor bezárta.

Kmf.

Kincses Mihályné Baloghné Gszelmann Mariann

a testület elnöke jegyzőkönyv-hitelesítő

Lucza Alexandra

jegyzőkönyvvezető